PATVIRTINTA

Telšių „Ateities“ progimnazijos

direktoriaus 2024 m. kovo 15 d.

įsakymu Nr. V-71.

**TELŠIŲ „ATEITIES“ PROGIMNAZIJOS 2024 M.**

**VEIKLOS PLANAS**

**I. ORGANIZACINĖ STRUKTŪRA**

**1. MOKYKLOS VADOVAI:**

1.1. Mokyklos direktorius, kuris yra skiriamas įstatymo numatyta tvarka ir vykdo mokyklos nuostatuose numatytas funkcijas – Rita Motiejūnienė.

1.2. Direktoriaus pavaduotojos ugdymui, kurios vykdo mokyklos nuostatuose numatytas funkcijas – Indrė Petrulienė ir Daiva Šlekienė.

1.3. Direktoriaus pavaduotojai ūkio ir bendriesiems reikalams, kurių veiklą reglamentuoja mokyklos nuostatai – Rasa Stanė ir Mindaugas Gusarovas.

1.4. „Saulėtekio“ skyriaus vedėja, kurios veiklą reglamentuoja pareigybės aprašymas – Ingrida Bružienė, laikinai einanti skyriaus vedėjo pareigas.

**2. MOKYKLOS SAVIVALDOS INSTITUCIJOS:**

2.1. Mokyklos taryba – aukščiausia mokyklos savivaldos institucija, telkianti mokinių, jų tėvų (globėjų) ir pedagogų atstovus svarbiausiems mokyklos veiklos tikslams ir uždaviniams numatyti ir įgyvendinti.

2.2. Mokytojų taryba – savivaldos institucija pagrindiniams mokytojų profesiniams bei ugdymo klausimams spręsti. Ją sudaro mokyklos vadovai, visi mokykloje dirbantys mokytojai ir kiti ugdymo procese dalyvaujantys darbuotojai.

2.3. Mokinių prezidentūra – savivaldos institucija, kurią sudaro mokyklos prezidentas ir jo pasirinkta komanda. Koordinuojama mokytojo vykdo mokyklos nuostatuose numatytas priemones.

**3. KLASIŲ KOMPLEKTAI IR MOKINIŲ SKAIČIAI:** 2023-2024 m. m. progimnazijoje yra 23 klasių komplektai, iš viso 631 mokiniai: 13 pradinio ugdymo klasių komplektų. Pagal pradinio ugdymo programą iš viso mokosi 277 mokiniai, vienam komplektui tenka 21 mokinys.

Pagrindinio ugdymo pirmosios dalies pakopoje mokosi 250 mokinių (10 komplektų). Vienam komplektui tenka vidutiniškai 25 mokiniai. Pagal ikimokyklinio ir priešmokyklinio ugdymo programas mokosi 100 mokinių (6 komplektai).

**4**. **DARBUOTOJŲ SKAIČIUS:**

Bendras darbuotojų skaičius 2024 m. sausio 1 d. duomenimis  **-** 104,07 etato.

**5**. **PEDAGOGINIŲ DARBUOTOJŲ KVALIFIKACIJA:**

2023 m. pabaigoje progimnazijoje dirbo mokytojų ir pagalbos specialistų - 45; bendrojo ugdymo mokytojų - 40, 12 ikimokyklinio/priešmokyklinio ugdymo mokytojų, 5 pagalbos specialistai. Kiti darbuotojai - 55

**II. 2023 M. VEIKLOS ANALIZĖ**

|  |  |
| --- | --- |
| **STIPRYBĖS** | **SILPNYBĖS** |
| Mokyklos tikslų ir veiklos planavimo tęstinumas. Kvalifikuotas mokytojų kolektyvas. Kolegialus mokytojų tarpusavio bendradarbiavimas ir patirties sklaida. Veiksminga mokinių lankomumo, ugdymosi ir elgesio sistema. Kryptinga ir paveiki VGK veikla. Suformuota švietimo pagalbos specialistų komanda. Didėjantis mokinių skaičius. Prasmingų tradicijų puoselėjimas ir tęstinumas. Geros mokytojų darbo sąlygos. Aprūpinimas IKT priemonėmis. Aplinkos pritaikymas įtraukiąjam ugdymui. Renovuotas baseinas didina mokinių fizinio aktyvumo galimybes. | Mokinių savivaldaus mokymosi, motyvacijos bei atsakomybės už savo mokymąsi stoka. Nepakankamai efektyvi aukštesnį ugdymosi potencialą turinčių mokinių ugdymo sistema. Nepakankama individualios pažangos stebėsena. |
| **GALIMYBĖS** | **GRĖSMĖS** |
| Sistemingas finansavimas iš SMSM didina ugdymo proceso kokybės gerinimą ir skaitmeninių priemonių įsigijimą. Projektinių veiklų teikiamų galimybių išnaudojimas. Tūkstantmečio mokyklų projektas. STEAM centro veiklų įtraukimas į formalųjį ugdymą. Bendradarbiavimas su socialiniais partneriais ir rėmėjais. | Bendras mokinių skaičiaus mažėjimas Telšių rajone ir mieste. Valstybiniu lygiu nėra veikiančios politikos tėvų atsakomybės klausimu. Galimas tėvų pasipriešinimas dėl įtraukiojo ugdymo. Geopolitinė situacija Lietuvoje. Psichoaktyvių medžiagų platinimas nepilnamečiams asmenims. |

**6. 2023 M. VEIKLOS TIKSLŲ IR UŽDAVINIŲ ĮGYVENDINIMAS:**

**Vizija:** Moderni progimnazija, patraukli novatoriškais sprendimais.

Moderni, aktyvi ir bendradarbiaujanti progimnazija

**Misija:** Teikti valstybinius reikalavimus atitinkantį bendrąjį ikimokyklinį, priešmokyklinį, pradinį ir pagrindinio išsilavinimo I dalies ugdymą. Ugdyti kūrybingą, atsakingą, kritiškai mąstančią asmenybę, siekiančią brandaus ir prasmingo vystymosi, turinčią sveikos gyvensenos įgūdžių.

**2012-2024 m. strateginio veiklos plano prioritetai:** Ugdymo kokybės gerinimas; Tinkamos aplinkos asmenybės augimui kūrimas; Mokymosi aplinkos gerinimas.

**Progimnazija vykdo šias programas: ikimokyklinio ugdymo, pradinio ugdymo ir pagrindinio ugdymo pirmosios dalies bei neformaliojo ugdymo.**

2023 metų pabaigoje progimnazijoje mokėsi 625 mokiniai. Lyginant su 2022 metais mokinių skaičius sumažėjo 6 mokiniais. 2022-2023 mokslo metus baigė 288 pradinio ugdymo mokinių. Iš jų – 50 aukštesniuoju lygiu, 129 mokiniai pagrindiniu lygiu, 109 mokiniai patenkinamu lygiu. Visi mokiniai pasiekė patenkinamąjį lygį. Lyginamoji analizė pateikta lentelėje:

|  |  |  |  |  |  |
| --- | --- | --- | --- | --- | --- |
| **Mokslo metai** | **Mokinių skaičius** | **Aukštesnysis** | **Pagrindinis** | **Patenkinamas** | **Nepatenkinamas** |
| 2020-2021 | 285 | 14% | 47% | 38% | 1% |
| 2021-2022 | 295 | 17% | 46% | 37% | 0,3% |
| **2022-2023** | **288** | **17%** | **45%** | **38%** | **0%** |

2022-2023 mokslo metus baigė **238 penktų-aštuntų** klasių mokinių. Lyginant su 2021-2022 mokslo metais, ugdymosi kokybė liko nepakitusi, tačiau yra išaugęs mokinių skaičius (13 mokinių):

|  |  |  |
| --- | --- | --- |
| **Mokslo metai** | **Mokinių skaičius (5-8 kl.)** | **Kokybė procentais** |
| 2018-2019 | 152 | 53% |
| 2019-2020 | 166 | 60% |
| 2020-2021 | 196 | 66% |
| 2021-2022 | 215 | 59% |
| **2022-2023** | **238** | **59%** |

2023 metais sumažėjo praleistų nepateisintų pamokų skaičius – 3,7 pamoka 1 mokiniui (2022 metais buvo 5,5). Mokinių lankomumo gerinimas buvo vienas iš prioritetinių 2023 metų veiklos tikslų, kuris buvo įgyvendinamas sėkmingai.

2023 m. pabaigoje, keturiose „Saulėtekio“ skyriaus ikimokyklinio ugdymo grupėse, buvo ugdomi 62 vaikai, priešmokyklinio ugdymo grupėje – 21 vaikas. Lyginant su 2022 m., ugdomų vaikų skaičius sumažėjo 6 vaikais, nors priešmokyklinio ugdymo grupėje ugdoma 4 vaikais daugiau. Degaičių skyriaus ikimokyklinio ugdymo grupėje 2023 metų pabaigoje buvo ugdoma 16 vaikų, lyginant su praėjusiais metais, ugdoma 2 vaikais daugiau.

**6.1** **1. 2022-2024 m. strateginio plano prioritetas:**

Ugdymo kokybės gerinimas.

**2023 metų tikslas:**

Gerinti ugdymo(si) kokybę, siekiant mokinių asmenybės ūgties.

**1 tikslo įgyvendinimas.**

Iškelti uždaviniai įgyvendinti: visi mokytojai (100%) patobulino kompetencijas. Dominavo trys kvalifikacijos tobulinimo kryptys – įtraukusis ugdymas, atnaujintos bendrosios ugdymo programos ir skaitmeninis raštingumas. Fizinio ugdymo mokytoja dalyvavo Nacionalinės švietimo agentūros įgyvendinamo projekto „Bendrojo ugdymo mokytojų bendrųjų ir dalykinių kompetencijų tobulinimas“ 5 dienų užsienio stažuotėje Belgijoje, įgytomis žiniomis dalinosi su kolegomis.

2023 m. aktyviai veikė metodinė taryba – įgyvendinta veikla „Kolega-kolegai“, susiplanuota ir stebėta virš 40 pamokų. Stebėtos pamokos aptartos metodinėse grupėse, dalyvaujant mokyklos vadovams. Aptartos stipriosios ir silpnesnės pamokos struktūros dalys, pasidžiaugta mokytojų profesionalumu.

Metodinių grupių suplanuotos įdomios ir gausios veiklomis nepamokinės dienos: „Išmanieji vėlyvieji pusryčiai ant Zakso kalno“, „Europos kalbų diena“, „Sveikatingumo diena“, naktis mokykloje „Mados infekcija“. Nepamokinių dienų metu skatintas vaikų kūrybiškumas, iniciatyvumas. Daug dėmesio buvo skirta klasių mikroklimato gerinimui, komandiniam darbui, bendradarbiavimui. Bendradarbiavimo iniciatyvą rodė Tiksliųjų ir gamtos mokslų metodinės grupės mokytojai, geranoriškai ir aktyviai įsijungę į veiklą „Kolega-kolegai“. Gamtos mokslų mokytojai ieškojo sąlyčio taškų tarp metodinių grupių, pravedė užsiėmimą pradinių klasių mokytojams, padėdami pagilinti projektinių darbų organizavimo kompetencijas. Tarimosi ir bendradarbiavimo kultūra vyravo Menų ir fizinio ugdymo metodinėje grupėje. Išsiskyrė darnumu ir tikslingumu pradinio ugdymo metodinės grupės veikla. Veikiant drauge, įgyvendinta daug įvairios apimties projektų, vesta 11 integruotų pamokų, dalyvauta konkursuose, organizuoti renginiai.

Mokykloje lankėsi ir vedė užsiėmimus Lietuvos Respublikos prezidentūros atstovai, Valstybės pažinimo centro edukatoriai.

Aktyviai dalyvauta Telšių STEAM veikloje (įgyvendintos visos suplanuotos veiklos). Įvykdytas Erasmus+ projektas „Įtraukiojo ugdymo link“. Vykdyti STEAM projektai 1-4 klasėse; 3b klasės mokiniai su mokytoja I. B. dalyvavo tarptautiniame eTwinning projekte „Batic Sky“. Projektas apdovanotas kokybės ženkleliu. Įgyvendintas vaikų vasaros projektas „Vasara kartu II“. Detalesnė informacija apie veiklas pateikta 2023 m. mokyklos veiklos ataskaitoje.

**6.2. 2022-2024 m. strateginio plano prioritetas:**

Tinkamos aplinkos asmenybės augimui kūrimas.

**2023 metų tikslas:**

Stiprinti emocinį saugumą, socialinę bei pilietinę atsakomybę ir bendradarbiavimą.

**2 tikslo įgyvendinimas.**

2023 m. parengta socialinės–pilietinės veiklos įgyvendinimo tvarka; parengtos rekomendacijos darbui su specialiųjų poreikių vaikais; pradėtos rengti rekomendacijos dėl naudojimosi mobiliaisiais telefonais. Už gerą mokymąsi mokiniams suorganizuotos dvi pažintinės ekskursijos. Sėkmingai startavo projektas „Super klasė“, kurio tikslas - didinti mokinių aktyvumą mokykloje ir už jos ribų, skatinti siekti aukštesnių ugdymosi rezultatų bei klasės, kaip kolektyvo darnos.

Įgyvendintos priemonės bendruomenės narių socialinės emocinės būklės gerinimui: organizuoti mokymai, kuriuose dalyvavo beveik dvigubai daugiau darbuotojų, nei buvo planuota; įrengtas poilsio kambarys mokytojams, organizuoti trys renginiai bendruomenės nariams. Tradiciniame renginyje „Mokyklos perlai 2023“ pagerbti labiausiai nusipelnę mokyklos bendruomenės nariai. Sėkmingai tęstas visos mokyklos bendruomenės dalyvavimas Walk15 organizuojamuose žingsnių iššūkiuose.

Ypač aktyvi buvo VGK komisijos veikla. Suorganizuoti 29 posėdžiai, 3 išplėstiniai, kuriuose dalyvavo Telšių apskrities Vaiko teisių apsaugos skyriaus specialistai, Pedagoginės psichologinės tarnybos specialistai, Telšių r. savivaldybės administracijos Tarpinstitucinio bendradarbiavimo koordinatorė, Telšių šeimos centro Akvalina darbuotojai. VGK organizavo 7 akcijas.

**6.3. 2022-2024 m. strateginio plano prioritetas:**

Mokymosi aplinkos gerinimas.

**2023 metų tikslas:**

Kurti naujas edukacines erdves.

**3 tikslo įgyvendinimas.**

2023 m. atliktas „Saulėtekio“ skyriaus laiptinių ir koridorių remontas, mokyklos lėšomis ir darbuotojų pastangomis atliktas vienos ikimokyklinio ugdymo grupės remontas, atnaujinta grindų danga sveikatos priežiūros specialisto kabinete. Baseine įrengtos darbo vietos administratoriui, gelbėtojams ir pavaduotojui ūkio reikalams. Pabaigtos įrengti persirengimo kabinos, pasirūpinta kitu privalomu inventoriumi. Suprojektuota ir užsakyta poilsio zona mokiniams (II aukšte). Nupirkti 4 interaktyvūs ekranai, atnaujinti baldais kabinetai bei 1 ikimokyklinio ugdymo grupė.

**7. MOKYKLOS ĮSIVERTINIMAS:**

**7.1. Mokyklos vykdyta mokinių apklausa 2023 m.:**

Klausimai su aukščiausiomis ir žemiausiomis vertėmis

|  |  |  |  |  |
| --- | --- | --- | --- | --- |
| 5 aukščiausios vertės | |  | 5 žemiausios vertės | |
| Aš priimu žmones tokius, kokie jie yra | **3,3** |  | Mano mokyklos pasiekimai yra žinomi mieste (rajone ar šalyje) | **1,4** | |
| Mokytojai mane vertina įvairiais būdais: pažymiais, kaupiamaisiais įvertinimais, pagyrimais, komentarais raštu ar žodžiu | **3,3** |  | Aš išsakau savo idėjas, pasiūlymus dėl mokyklos gyvenimo gerinimo | **1,7** | |
| Aš vis daugiau ko išmokstu ir suprantu | **3,2** |  | Aš žinau, kokia yra mokyklos ateities svajonė (vizija) | **1,8** | |
| Aš galiu pasakyti, kas man labiau sekasi | **3,2** |  | Man patinka mokytis | **1,9** | |
| Mokytojai kiekvieną pamoką paaiškina mums, ko ir kaip mokysimės | **3,2** |  | Apie mūsų mokyklą mieste (rajone ar šalyje) kalbama kaip apie gerą mokyklą | **2,0** | |

**7.2. Mokyklos vykdyta tėvų, globėjų apklausa 2023 m.:**

Klausimai su aukščiausiomis ir žemiausiomis vertėmis

|  |  |  |  |  |
| --- | --- | --- | --- | --- |
| 5 aukščiausios vertės | |  | 5 žemiausios vertės | |
| Mokytojai vaikus vertina įvairiais būdais: pažymiais, kaupiamaisiais balais, pagyrimais, komentarais raštu ar žodžiu | **3,7** |  | Mano vaiko mokyklos pasiekimai yra žinomi mieste (rajone ar šalyje) | **2,0** | |
| Man aiškūs mano vaiko pažangos ir pasiekimų įvertinimai | **3,6** |  | Pastebiu, kad mokytojai mokosi vieni iš kitų | **2,0** | |
| Mano vaikas po truputį išmoksta vis naujų dalykų | **3,5** |  | Mano vaikas turėdamas idėjų dėl mokyklos gyvenimo gerinimo gali jas įgyvendinti | **2,1** | |
| Mokykla mus informuoja apie vaikų mokymosi pasiekimus, pažangą ar sunkumus | **3,5** |  | Pamokose vaikas gali pasirinkti įvairaus sunkumo užduotis | **2,2** | |
| Mano vaikas gerbia kiekvieną asmenį | **3,4** |  | Tėvai įtraukiami kuriant mokyklos erdves | **2,4** | |

**7.3. Mokyklos vykdyta mokytojų apklausa 2023 m.**

Klausimai su aukščiausiomis ir žemiausiomis vertėmis

|  |  |  |  |  |
| --- | --- | --- | --- | --- |
| 5 aukščiausios vertės | |  | 5 žemiausios vertės | |
| Aš gerbiu kiekvieną mokinį | **3,7** |  | Mokiniai demonstruoja pagarbą kiekvienam | **2,6** | |
| Planuodamas pamoką aš keliu pamokos uždavinius, aiškiai nusakančius, ko mokiniai turi išmokti pamokoje | **3,7** |  | Mokiniai geba projektuoti tolesnį savo mokymąsi | **2,6** | |
| Formuluodamas pamokos uždavinius aš visada atsižvelgiu į mokinių patirtį, individualias mokymosi galimybes klasės kontekste | **3,6** |  | Tėvai yra aktyvūs mokyklos gyvenimo dalyviai | **2,7** | |
| Mokyklos ugdymo plane yra aptarta/numatyta galimybė organizuoti integruotas pamokas, projektus ir kitas netradicines veiklas, kurios padeda siekti išsikeltų ugdymo tikslų | **3,6** |  | Mūsų mokykla ieško įvairių naujų socialinių ryšių | **2,7** | |
| Planuodamas pamokas aš atsižvelgiu į mokinių ugdymosi poreikius | **3,6** |  | Mokiniai nebijo mokymosi iššūkių | **2,8** | |

**7.4. Giluminiam įsivertinimui pasirinktos sritys:**

1. Rezultatai.

4. Lyderystė ir vadyba.

1. **2024 M. VEIKLOS TIKSLAI, UŽDAVINIAI, PRIEMONĖS**

**I. TIKSLAS: DUOMENIMIS GRĮSTOS UGDYMO PROCESO VEIKLOS TOBULINIMAS.**

|  |  |  |  |
| --- | --- | --- | --- |
| **Priemonės** | **Terminai** | **Atsakingas asmuo,**  **vykdytojai** | **Uždavinio sėkmės kriterijai, atsiskaitymo forma** |
| **1.1. Uždavinys: Progimnazijos 2024 metų veiklos plano rengimas. Mėnesio veiklų planavimas.** | | | |
| 1.1.1. Progimnazijos 2024 metų veiklos plano rengimas. Mėnesio veiklų planavimas. | Sausio, gruodžio  mėn. | Darbo grupė | Parengti planai derės su valstybiniais dokumentais, strateginiu planu. Bus bendradarbiaujama įvairiais lygmenimis. Planai bus grindžiami mokytojų, mokinių, tėvų (globėjų, rūpintojų), socialinių partnerių  susitarimais. Progimnazijos tikslai ir uždaviniai bus numatomi siekiant su mokinių ugdymo(si) kokybės, pasiekimų ir pažangos gerinimo. |
| 1.1.2. Ugdymo turinio planavimas. Progimnazijos 2023–2024 ir 2024– 2025 metų ugdymo plano koregavimas atsižvelgiant į mokinių ugdymo(si)  poreikius. Pamokų, neformaliojo švietimo tvarkaraščių rengimas, jų koregavimas ir įgyvendinimas.  2024–2025 m. m. dalykų ilgalaikių planų pagal bendrąsias programas, klasės vadovų veiklos planų, neformaliojo švietimo programų rengimas, jų analizavimas, derinimas ir koregavimas. | Sausio, rugpjūčio, rugsėjo mėn.  Birželio– gruodžio mėn. | Mokytojai, klasių vadovai, neformaliojo švietimo programų vadovai | Vyks veiksmingas, lankstus ir kokybiškas mokymo(si) planavimas, bus teikiama pasiūla mokiniams, tenkinami jų mokymo(si) ir saviraiškos poreikiai. Vyks planų derinimas ir bus susitarta dėl ugdymo turinio (temų, metodų) integravimo galimybių, orientuojantis į kompetencijų ugdymą(si). Tvarkaraščiai bus patogūs mokiniams, atitinkantys higienos reikalavimus, jie bus koreguojami atsižvelgiant į progimnazijos, klasės, mokinio ir aplinkos poreikius. |
| 1.1.3. Individualių ugdymo planų rengimas:  1. Mokiniams, turintiems specialiųjų ugdymosi poreikių (išskyrus atsirandančių dėl išskirtinių gabumų);  2. Vaikams, kuriems diagnozuoti įvairiapusiai raidos sutrikimai;  3. Mokiniams, atvykusiems ar grįžusiems iš užsienio;  4. Mokiniams, kurių mokymosi pasiekimų lygis (vieno ar kelių dalykų) žemesnis nei numatyta pradinio ar pagrindinio ugdymo bendrosiose programose, ir mokiniai nedaro pažangos; jei nepasiekiamas patenkinamas lygis NMPP. | Pagal poreikį | VGK nariai,  dalykų mokytojai | Bus paruošti individualūs pagalbos mokiniui ir individualūs ugdymo planai. Švietimo pagalbos specialistai tobulins kompetencijas, pritaikys ugdymo turinį pagal BP nuostatas.  Bus pasirenkami mokymo būdai ir metodai, atsižvelgiant į mokinių ugdymosi poreikius, švietimo pagalbos specialistų rekomendacijas. |
| 1.1.4. Susitarimai dėl pamokos kokybės gerinimo kuriant mokymą(si) skirtingų poreikių mokiniams:  1. Ugdymo proceso diferencijavimas, individualizavimas, suasmeninimas;  2. Mokėjimo mokytis ir savivaldaus mokymosi kompetencijų plėtojimas;  3. Mokinių į(si)vertinimo ir pažangos stebėjimo procesų pamokoje tobulinimas, kompetencijų vertinimas;  4. Dėmesys mokinio asmenybės pažinimui;  5. Kompetencijų ugdymo plėtojimas diegiant projektinį metodą pamokose. | Sausio–gruodžio mėn. | Metodinė taryba, dalykų mokytojai, švietimo pagalbos specialistai | Metodinėse grupėse bus nuolat tariamasi dėl pamokos kokybės aspektų, 2–3 kartus per mokslo metus aptariamos ugdymo(si) sėkmės ir nesėkmės.  Ne mažiau kaip 95 proc. mokytojų dalyvaus mokymuose ir patobulins pamokos vadybos kompetencijas. Mokiniai dirbs aktyviau pagal skirtingus pasiekimų lygmenis. Gabūs mokiniai padės mokymosi sunkumų turintiems. Bus tenkinami mokinių poreikiai, skatinama mokinių motyvacija ugdytis kompetencijas.  Mokiniai vykdys ir reflektuos dalykų ilgalaikius projektus, tobulins pažintinę, komunikavimo, skaitmeninę kompetencijas. |
| 1.1.5. Metodinių dienų planavimas ir organizavimas:  1. „Mokinio asmeninės pažangos (įsi)vertinimas – nuo susitarimų prie instrumentų“.  2. Pradinių klasių mokytojų metodinė diena „Mokinių pažangos ir pasiekimų vertinimas atnaujinto turinio kontekste“.  3. Apskrito stalo diskusija „Saulėtekio” skyriuje „STEAM projektai”. | Balandžio mėn.  Vasario mėn.  Balandžio mėn. | Metodinė taryba, metodinės grupės  Pradinio ugdymo metodinė grupė  Pradinio ugdymo metodinė grupė | Ne mažiau kaip 60 proc. mokytojų ir pagalbos mokiniui specialistų dalinsis savo patirtimi pamokos kokybės (savivaldus mokymasis, inovatyvūs metodai, mokymosi strategijos,pažangos vertinimas) klausimais. |
| 1.1.6. Sistemingas mokinių, turinčių didesnį mokymosi potencialą, ugdymas:  1. Mokomųjų dalykų konsultacijų gabiems ir talentingiems mokiniams organizavimas;  2. Mokinių rengimas ir jų dalyvavimas olimpiadose, konkursuose ir kt. renginiuose pagal 2024 m. Lietuvos mokinių dalykinių olimpiadų, konkursų ir kitų renginių, 2024 m. m. Telšių rajono mokinių dalykinių olimpiadų, konkursų ir kitų renginių grafikus. | Sausio– gruodžio mėn. | Dalykų mokytojai | Bent 30 proc. mokinių lankys konsultacijas. Ne mažiau kaip 10 proc. progimnazijos mokinių dalyvaus olimpiadose. Gabiems mokiniams bus sudarytos galimybės plėtoti kompetencijas, pasitikrinti savo žinias aktyviai dalyvaujant olimpiadose, konkursuose, renginiuose ir kt.  Mokiniai bus skatinami siekti aukštesnių rezultatų. Įrengta namų darbų ruošimo patalpa. |
| 1.1.7. Nuoseklaus įtraukiojo ugdymo  įgyvendinimas diegiant universalaus dizaino mokymuisi modelį.   1. 1. Ugdymo turinio diferencijavimas ir individualizavimas atsižvelgiant į SUP mokinių poreikius ir gebėjimus;   2. Seminarų, mokymų, konsultacijų progimnazijos bendruomenei organizavimas apie skirtingų gebėjimų ir specialiųjų ugdymosi poreikių turinčių mokinių ugdymo būdus, metodus, pagalbos priemonių taikymą. | Sausio– gruodžio mėn. | Administracija, VGK nariai | Bus sudarytos sąlygos kiekvienam mokiniui, atsižvelgiant į skirtingus poreikius ir galimybes ugdytis, plėtoti savo galias ir gebėjimus, gauti reikiamą pagalbą, patirti sėkmę formaliajame ir neformaliajame ugdyme.  Bus kryptingai įgyvendinamas įtraukusis ugdymas, sudaromos galimybės kiekvienam mokiniui realizuoti savo potencialą ir gauti kokybišką ugdymą, taikant universalaus dizaino mokymuisi principus.  Formuojamas pozityvus mokyklos bendruomenės požiūris į mokinių įvairovę skirtybes.  Progimnazijos mokytojai, švietimo pagalbos specialistai, mokytojo padėjėjai dalyvaus bent 1 seminare, mokymuose įtraukiojo ugdymo tema. |
| 1.1.8. Klasių vadovų veiklos bei klasių valandėlių kokybės gerinimas:  1. Sistemingas mokinio Sėkmės dienoraščio pildymas, analizė ir sprendimų priėmimas; individualūs, dvišaliai, trišaliai pokalbiai.  2. Veiklų, skirtų mokinio asmenybės pažinimui (apklausų, testų, žaidybinių elementų, viktorinų ir pan.) bei grįžtamojo ryšio organizavimas. | Sausio–  gruodžio mėn. | Klasių vadovai, psichologas | Klasių valandėlių metu bus nuolat tariamasi dėl kokybės aspektų, reguliariai aptariamos ugdymo(si) sėkmės ir nesėkmės.  Klasių vadovai pasidalins savo gerąja patirtimi, darbo metodais, naujomis bendravimo formomis, įgalinančiomis padėti mokiniams geriau mokytis, kelti asmeninius mokymosi tikslus, pažinti save. |
| 1.1.9. Metodinių grupių nepamokinių dienų organizavimas.  1. Gimtosios kalbos puoselėjimo diena  2. Socialinė-pilietinė diena.  3. Profesijų pažinimo diena „Šok į tėvų klumpes”.  4. Gamtamokslinio ugdymo diena.  5. Pėsčiųjų žygis.  6. Bendravimo ir bendradarbiavimo ugdymo diena per neformalią veiklą.  7. Mokslo metų užbaigimo diena.  8. Mokslo ir žinių diena.  9. Sveikatos stiprinimo diena.  10. Naktis mokykloje.  11. Kalėdiniai renginiai. | Sausio–gruodžio mėn. | Metodinės grupės, dalykų mokytojai | Bus vykdoma ilgalaikė kūrybinė veikla, tobulinami grupinio darbo įgūdžiai. Skatinama lyderystė, ugdomas mokinių kūrybiškumas ir saviraiška. Vyks progimnazijos veiklos sklaida. Ne mažiau kaip 95 proc. mokinių dalyvaus nepamokinių dienų renginiuose. |
| 1.1.10. Mokinių kompetencijų ugdymas  įgyvendinant progimnazijos, rajono, respublikos ir tarptautines veiklas:  1. 1-4 klasių mokinių dailyraščio konkursas „Atrask savo krašto paslaptį“.  2. Rajoninis 3-4 klasių konkursas „Raštingiausias pradinukas“.  3. Telšių r. anglų kalbos 7-8 kl. olimpiada  4. Rajoninis meninio skaitymo konkursas „Mano šalis -Lietuva“.  5. Tarptautinė matematikos olimpiada „Kengūra“.  6. Tarpklasinės ir rajono varžybos.  7. Judumo savaitė.  8. „Tau Tėvyne, mano gražiausios dainelės“ projektas  9. Rajono moksleivių dainų šventė „Jei būsi tu, būsiu aš“.  10. Muzikos diena.  11. Parodų organizavimas, mokyklos puošyba, padėkų, kvietimų kūrimas.  11. Miesto eglutės puošimas, 5 - 8 klasių mokinių kūrybiniai darbai. Tolerancijos diena.  12. Pi diena (matematikos diena)  13. Edukacinis konkursas „Olympis 2024“ (pavasario ir rudens sesijos);  14. Tarptautinės „Kings“ 2–8 kl. mokinių matematikos, anglų k. bei gamtos mokslų olimpiados;  15. Informatikos ir informatinio mąstymo konkursas „Bebras“. | Sausio–gruodžio mėn. | Metodinės grupės, dalykų mokytojai | Mokiniams bus sudarytos galimybės ugdyti įvairiapuses kompetencijas. Bus skatinama mokinių lyderystė. Vyks įtraukiantis ugdymas(is) netradicinėse erdvėse. |
| **1.2. Uždavinys. Tobulinti pažangos matavimo instrumentus, pradedant diegti nuolatinio tobulinimo metodologijos elementus.** | | | |
| 1.2.1. Progimnazijos veiklos kokybės  įsivertinimo organizavimas: temos 1.1. „Asmenybės branda“ vertinimo rodiklis 1.1.1. „Asmenybės tapsmas“ (raktiniai žodžiai „Savivoka, savivertė“); 1.2. „Pasiekimai ir pažanga“ vertinimo rodiklis 1.2.1. „Mokinio pasiekimai ir pažanga“ (raktiniai žodžiai „Optimalumas, visybiškumas, pažangos pastovumas, pasiekimų asmeniškumas); 1.2.2. „Mokyklos pasiekimai ir pažanga“ (raktiniai žodžiai „Rezultatyvumas, stebėsenos sistemingumas, pasiekimų ir pažangos pagrįstumas, atskaitomybė“);  4.1. „Veiklos planavimas ir organizavimas“ vertinimo rodiklis 4.1.1. „Perspektyva ir bendruomenės susitarimai“ (raktiniai žodžiai „Vizijos bendrumas, veiklos kryptingumas, planų gyvumas, tobulinimo kultūra“); 4.1.2. „Lyderystė“ (raktiniai žodžiai „pasidalyta lyderystė, įsipareigojimas susitarimams“); 4.1.3.„Mokyklos savivalda“ (raktiniai žodžiai „Sprendimų pagrįstumas ir veiksmingumas“).  Progimnazijos pažangos įsivertinimo ataskaitos rengimas. | Kovo–lapkričio mėn. | Veiklos kokybės įsivertinimo darbo grupė | Bus plėtojama duomenimis grįsta valdymo kultūra, stiprinama bendruomenės narių atsakomybė už ugdymo kokybę, pripažįstamos gerosios praktikos ir vykdoma jų sklaida.  Remiantis įsivertinimo rezultatais priimami būtini veiksmai gerinant progimnazijos veiklos kokybę ir mokinių ugdymosi pasiekimus.  Įsivertinimo procesuose dalyvauja ne mažiau kaip 80 proc. bendruomenės narių. |
| 1.2.2. Ugdymo proceso priežiūra (pagal mėnesio veiklos planą). | Sausio–gruodžio mėn. | Administracija | Sistemingai ir planingai bus organizuojama teminė, tiriamoji, grįžtamoji, dokumentacijos tvarkymo priežiūra. Bus teikiama pagalba jauniems ir atvykusiems mokytojams bei švietimo pagalbos specialistams. Mokytojai bus skatinami siekti asmeninio meistriškumo, mokiniai – mokymosi pasiekimų pažangos.  vieną kartą per mokslo metus bus stebimos ne mažiau kaip 1-2 mokytojo pamokos. |
| 1.2.3. 4 ir 8 klasių mokinių dalyvavimas NMPP, nacionaliniuose bei tarptautiniuose tyrimuose: pasiruošimas, vykdymas, pasiekimų ataskaitų analizavimas, sprendimų dėl mokinių sunkumų, spragų likvidavimo priėmimas, mokymosi pagalbos organizavimas ir teikimas.  Atskirų dalykų NMPP rezultatų analizė, tobulintinų sričių išskyrimas bei numatomų priemonių taikymas pamokose. | Sausio–birželio mėn. | Metodinių grupių pirmininkai, direktoriaus pavaduotojai ugdymui | Mokytojai ir švietimo pagalbos specialistai metodinių grupių pasitarimuose aptars vykdytų testų užduotis, rezultatus, koreguos ugdymo procesą ir turinį, rengs mokinius testavimui, atsižvelgdami į NMPP rezultatus. Bus ugdomi mokinių skaitymo, teksto analizės, skaičiavimo ir kt. gebėjimai. Bendruomenė įsivertins mokinių ir progimnazijos pasiekimų pokyčius. Mokiniai pasitikrins savo matematikos ir skaitymo kompetencijas. |
| 1.2.4. Mokinių mokymosi (mėnesio, I, II ir metinio pusmečių), pokyčių lyginamoji analizė metodinės tarybos, metodinių grupių ir mokytojų tarybos pasitarimuose. | Kartą per mėnesį, pusmečio, mokslo metų pabaigoje | Direktoriaus pavaduotojas ugdymui, klasių vadovai, dalykų mokytojai | Periodiškai vyks konstruktyvi progimnazijos vadovų, mokytojų, švietimo pagalbos specialistų diskusija apie mokinių mokymosi sėkmes ir problemas (sistemingai bus aptariami kontrolinių darbų rezultatai, pusmečio ir metų mokymosi, NMPP pasiekimai, mokinių, klasių pasiekimų dinamika), aptariamas mokytojo darbo poveikis ir progimnazijos indėlis mokinių pažangai, bus įgyvendinamas mokymosi praradimų likvidavimo planas, susitarta dėl priemonių mokinių pažangai skatinti, pagalbai mokiniui teikti. |
| 1.2.5. Vaiko individualios pažangos (VIP) ūgties stebėjimas ir fiksavimas, analizavimas naudojant nuolatinio tobulinimo metodologijos elementus pamokose. | Sausio– gruodžio mėn. | Direktoriaus pavaduotojai ugdymui, dalykų mokytojai, klasių vadovai | Vyks 100 proc. 1–8 klasių mokinių vizualus pažangos matavimas. Bus numatytos priemonės kiekvieno mokinio ugdymo(si) rezultatų ūgčiai, kompetencijų ugdymui(si), fiksuojama Sėkmės dienoraštyje.  Sistemingai atliekama mokymosi rezultatų analizė vyks ne rečiau kaip kartą per mėnesį. |
| 1.2.6. Progimnazijos „Mokinių, kurie mokosi pagal bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašo“ parengimas ir pristatymas. | Sausio–birželio mėn. | Direktoriaus pavaduotojas  ugdymui, metodinė taryba, metodinės grupės | Bus parengtas mokymosi pasiekimų vertinimo ir vertinimo rezultatų panaudojimo tvarkos aprašas. Bus susitarta dėl objektyvaus mokinių mokymosi kompetencijų vertinimo, gerės mokinių mokymosi motyvacija. |
| 1.2.7. 1, 5 klasių ir atvykusių mokinių adaptacijos laikotarpio organizavimas: mokinių savijautos tyrimai ir rezultatų analizė, pamokų ir klasių valandėlių stebėsena, individualūs pokalbiai su mokiniais. Mokytojų ir švietimo pagalbos specialistų diskusijos ir mokinių tėvų (globėjų, rūpintojų) pokalbių dėl mokinių adaptacijos organizavimas. | Rugsėjo–  spalio mėn. | VGK,  mokytojai | Bus aptariamos adaptacijos problemos, ieškomi sprendimo būdai sėkmingam įsitraukimui į ugdymo(si) procesą, užtikrinama mokinių gera savijauta ir saugumas, teikiamos rekomendacijos mokytojams, tėvams. Bus kuriama saugi motyvuojanti aplinka. Vyks konstruktyvus bendradarbiavimas su tėvais (globėjais, rūpintojais) siekiant sėkmingos mokinio adaptacijos ir jo asmenybės ūgties. |
| 1.2.8. Pradinio ugdymo programos baigiamosios klasės mokinių kompetencijų aprašų rengimas, analizė, išvadų panaudojimas rengiant 5 klasių ilgalaikius mokomųjų dalykų planus, pagalbos mokiniui planavimas. | Birželio,  rugsėjo mėn. | 4 klasių mokytojai,  5 klasių vadovai,  .dalykų mokytojai | Mokytojai ir švietimo pagalbos specialistai pažindami mokinius parinks tikslingas veiklas, ugdymo(si) metodus, užduotis, mokiniai įgis prasmingos gyvenimo patirties (stebėjimo, tyrinėjimo, eksperimentavimo, kūrybos, žaidimo, socialinių ir kt. sąveikų), bus skatinamas mokinių smalsumas ir motyvacija, suasmeninamas mokymasis. |
| 1.2.9. 1–8 klasių mokinių dalykų olimpiadų ir konkursų pasiekimų analizė. | Birželio, gruodžio mėn. | Metodinė taryba, dalykų mokytojai | Mokinių pastangos bus įvertintos ir mokiniai bus paskatinti. Atnaujinta mokinių skatinimo sistema. |
| 1.2.10. 5–8 klasių mokinių apklausa dėl mokymosi krūvių | Balandžio mėn. | Direktoriaus pavaduotojas ugdymui | Bus reguliuojamas mokymo(si) krūvis, atsižvelgiant į apklausos rezultatus.  Mokytojai bendradarbiaus planuodami ugdymo procesą ir reguliuodami mokinių mokymosi krūvius. Ugdymo procesas bus organizuojamas atliekant ugdymo(si) poreikių analizę, sudaromos sąlygos kiekvienam mokiniui kuo daugiau išmokti pamokoje, siekiant pamokos organizavimo kokybės. |
| 1.2.11. Mokinių lankomumo stebėsena lankomumo problemų tendencijoms ir priežastims nustatyti. Mokinių lankomumo analizė. | Sausio–gruodžio mėn. | VGK | Bus sistemingai sprendžiamos mokinių problemos, susijusios su mokyklos lankomumu, taikomos prevencinės priemonės. |
| 1.2.12. Mokinių apklausa apie neformaliojo švietimo programas, poreikį ir tikslingas duomenų panaudojimas ugdymo procese. | Gegužės–  birželio mėn. | Direktoriaus pavaduotojas ugdymui,  klasių vadovai | Klasių vadovai geriau pažins savo mokinius, jų pomėgius bei gebėjimus ir tikslingai panaudos duomenis siekdami ugdymo kokybės ir pažangos. |
| 1.2.13. 5–8 kl. mokinių apklausa dėl socialinės-pilietinės veiklos vykdymo. | Balandžio–  gegužės mėn. | Klasių vadovų metodinė grupė | Bus nustatyta, kur mokiniai dažniausiai atlieka socialines-pilietines veiklas, ko trūksta ieškant naujų vietų šiai veiklai vykdyti. |
| 1.2.14. Mokinių savęs pažinimo ir ugdymo karjerai veiklos organizavimas. | Sausio– gruodžio mėn. | Karjeros specialistas | Kryptingas karjeros formavimas, mokymosi motyvacijos skatinimas. |
| 1.2.15. 1–8 kl. mokinių fizinio pajėgumo testavimas pagal ministerijos parengtą testavimo sistemą ir gautų rezultatų analizavimas. | Sausio–  birželio mėn. | Fizinio ir pradinio ugdymo mokytojai | Mokytojai išsiaiškins mokinių fizinį pajėgumą, aptars su mokiniais ir jų tėvais, teiks individualias rekomendacijas. |
| **1.3. Uždavinys. Plėtoti tarpdalykinę integraciją ir naujas ugdymo formas.** | | | |
| 1.3.1. Finansinio raštingumo ugdymas per karjeros veiklas. | Kovo–birželio mėn. | Karjeros specialistas,  matematikos mokytojai | Mokiniai dalyvaus finansinio raštingumo ir verslumo mokymuose. Bus organizuojamos 1–2 integruotos ugdymo veiklos. |
| 1.3.2. Integruotos pamokos ir veiklos:   * Geografijos ir rusų kalbos pamoka 7a klasėje „Skersai išilgai per Europą”. * Lietuvių kalba-istorija A. Frank „Dienoraštis” 8b klasė; * Anglų kalba ir karjeros ugdymas „Kalėdų senelis ieško darbo” 6a,6b; * Anglų kalba-gamtos mokslai „Paukščiai” 1b klasė; * Žodžio, minties ir raiškos diena „Švenčiu Lietuvą” (minint gimtosios kalbos dieną); * Integruota muzikos ir dailės pamoka; * Integruota choreografijos pamoka ir muzikos pamoka „Melodija ir ritmas”; * Integruota fizinio ugdymo ir geografijos pamoka.; * Integruota matematikos ir fizinio ugdymo pamoka; * Saugaus eismo dienos: „Būk saugus”; * „Pirmoko diena” (Įvairios integruotos ketvirtokų veiklos pirmokams ir su pirmokais); * Integruota fizikos-biologijos pamoka „Akis-regos organas 7 klasė. | Kovo mėn.  Kovo mėn.  Gruodžio mėn  Balandžio mėn.  Vasario mėn.  Balandžio mėn.  Spalio mėn.  Spalio mėn.  Lapkričio mėn.  Balandžio mėn.  Spalio mėn  Gegužės mėn. | Metodinės grupės, dalykų mokytojai, klasių vadovai, pradinio ugdymo mokytojai | Vyks tikslinga ir nuosekli ugdymo turinio integracija, bus plėtojamas patyriminis mokymasis, tikslingai taikomas projekto metodas. Ugdomos pažinimo, komunikavimo, kūrybiškumo, skaitmeninė, kultūrinė, pilietiškumo, socialinė, emocinė ir sveikos gyvensenos kompetencijos.  Ne mažiau kaip 90 proc. mokytojų prisijungs prie bendrų progimnazijos integruoto ugdymo dienų.  Integruotų pamokų datos, temos, klasės atsispindės progimnazijos mėnesio plane.  Bus organizuojamas patrauklesnis ugdymo turinys, ugdomas mokinių kūrybiškumas, bendradarbiavimas,  tenkinami mokinių saviraiškos poreikiai. |
| 1.3.3. TŪM projekto veiklų įgyvendinimas. | Sausio– gruodžio mėn. | Administracija,  darbo grupė | Sėkmingai įgyvendinamos TŪM projeko veiklos. Stiprinamos mokytojų kompetencijos. Ugdomos svarbios šiuolaikinio gyvenimo kompetencijos (pilietinė, socialinė, komunikavimo, kūrybiškumo, pažinimo, kultūrinė, skaitmeninė), mokomasi tyrinėjant, bendradarbiaujant, kuriant įvairiose (ne progimnazijos) aplinkose. |
| 1.3.4. Programos „Erasmus +“ mobilumo projektų paraiškų (KA121) teikimas. | Vasario mėn. | Administracija,  anglų kalbos mokytojai | Bus parengti ne mažiau 2 projektai, kurie atitinka Europos Komisijos keliamus standartus. Tęsiamas tarptautinis bendradarbiavimas. |
| 1.3.5. Tarptautinių „eTwinning“ projektų planavimas ir vykdymas. | Sausio–gruodžio mėn. | Mokytojai | Dalyvavimas projektuose motyvuos mokinius, jie mokysis savarankiškumo, ugdysis organizacinius gebėjimus. Mokiniai ugdys kūrybiškumo ir komunikavimo kompetencijas. Vyks tarptautinis bendradarbiavimas. |
| 1.3.6. Pažintinės patyriminės išvykos po Lietuvą ir Europos šalis | Birželio mėn. | Klasių vadovai | 1–8 kl.mokiniai ne mažiau kaip kartą per metus dalyvaus patyriminėse išvykose. |
| **1.4. Uždavinys. Įgalinti ir užtikrinti saugią bei sveiką ugdymosi aplinką.** | | | |
| 1.4.1. Socialinio emocinio ugdymo integravimas į ugdymo turinį. „LIONS QUEST“ programų „Laikas kartu“ ir  ,,Paauglystės kryžkelės“ įgyvendinimas. | Sausio– gruodžio mėn. | 1–8 klasių vadovai,  dalykų mokytojai, švietimo pagalbos specialistai | Bus ugdomos mokinių socialinės emocinės kompetencijos. Stiprės teigiamos mokinių nuostatos progimnazijos atžvilgiu, mažės rizikingo elgesio apraiškų, gerės mokinių pasiekimai. Bus užtikrinamas programų įgyvendinimas, stebimas jų veiksmingumas ir poveikis. |
| 1.4.2. Prevencinių akcijų ir iniciatyvų, renginių, skatinančių mokinių kultūringą ir atsakingą elgesį, gebėjimą priimti tinkamus sprendimus, organizavimas:   * Diena be telefono; * Saugaus interneto savaitė; * Sąmoningumo mėnuo; * Iniciatyva „Augu internete”; * Pasaulinė Dauno sindromo diena; „Skirtingų kojinių diena”; * Prevencinės paskaitos; bendruomenei dėl psichoaktyvių; medžiagų poveikio; * Tolerancijos diena. | Sausio-gruodžio mėn. | VGK | Bus vykdomas šviečiamasis informacinis darbas, pateikta mokomoji prevencinė medžiaga, susijusi su  socialiniu emociniu ugdymu, teigiamo elgesio formavimu, žalingų įpročių, patyčių prevencija. Progimnazijos bendruomenė bus telkiama prasmingoms iniciatyvoms. |
| 1.4.3. Apklausa dėl patyčių masto progimnazijoje. | Kovo mėn. | Soc.pedagogas,  psichologas | Bus įvertinta mokinių savijauta, esant poreikiui, parengtas veiksmų planas. |
| 1.4.4. Progimnazijos edukacinių erdvių kūrimas ir modernizavimas. | Sausio –gruodžio mėn. | Administracija,  įvaizdžio formavimo grupė | Bus sukurta palanki, bendradarbiavimu grįsta ugdymosi aplinka kiekvienam bendruomenės nariui. Stiprės mokinių mokymosi motyvacija ir iniciatyvumas. |

**II TIKSLAS**

**PASDALYTĄJA LYDERYSTE IR PARTNERYSTE PAREMTOS KULTŪROS KŪRIMAS.**

**2.1. Uždavinys. Ugdyti bendravimo ir bendradarbiavimo kultūrą.**

|  |  |  |  |
| --- | --- | --- | --- |
| **Priemonės** | **Terminai** | **Atsakingas asmuo,**  **vykdytojai** | **Uždavinio sėkmės kriterijai, atsiskaitymo forma** |
| 2.1.1. Šeimos ir progimnazijos partnerystės vystymas. Tėvų (globėjų, rūpintojų) dalyvavimas vaikų ugdymo procese:  1. Tėvų (globėjų, rūpintojų) dienų, susirinkimų organizavimas.   1. 2. Trišalių individualių susitikimų su mokiniu, mokinio tėvais (globėjais, rūpintojais), klasių vadovais, dalykų mokytojais organizavimas;   3. Tėvų (globėjų, rūpintojų) švietimas, konsultavimas ir bendradarbiavimas su mokinių tėvais (globėjais, rūpintojais).  4. Klasės kolektyvo formavimo praktiniai užsiėmimai | Ne mažiau kaip 2 kartus per mokslo metus (pagal poreikį dažniau)  Pagal poreikį  Sausio– gruodžio mėn.  Kovo - gegužės mėn. | Administracija, klasių vadovai, mokytojai, švietimo pagalbos specialistai | Tėvams bus teikiama informacija apie mokinių mokymąsi ir elgesį progimnazijoje. Vykdomi dialogai įvairiais lygmenimis (mokytojai, specialistai, tėvai, vaikai ir pan.). Bendradarbiavimas padės siekti bendrų progimnazijos tikslų.  Bus organizuojami trišaliai susitikimai. Tėvai (globėjai, rūpintojai) dalyvaus ugdymo procese, teiks pagalbą. Tėvams (globėjams, rūpintojams) bus teikiama informacija apie mokinių mokymąsi. Gerės mokinių rezultatai.  Bus sprendžiamos iškilusios problemos, teikiamos rekomendacijos dėl mokinių ugdymosi sunkumų.  Pagal poreikį bus organizuojama švietėjiška veikla siekiant ugdyti šeimos atsakomybę už mokymosi rezultatus.  Bendrose veiklose stiprės komandinio darbo įgūdžiai, gerės klasės mikroklimatas, patyčių prevencija. |
| 2.1.2. Kolegialaus grįžtamojo ryšio ir mokytojų bendradarbiavimo organizavimas: bendradarbiaujančių mokytojų pamokų stebėjimas ir grįžtamojo ryšio teikimas. | Sausio– gruodžio mėn.  (pagal atskirą tvarkaraštį) | Dalykų mokytojai, pradinio ugdymo mokytojai,  klasių vadovai, švietimo pagalbos specialistai | Gerės bendradarbiavimas tarp mokytojų, bus galimybė mokytis iš kolegų patirties (geros ar blogos) ir „pasimatuoti“ naujus metodus. Pedagogai nuolat keisis informacija, idėjomis, mintimis, supažindins vieni kitus su naujovėmis, aptars ugdomosios veiklos organizavimo trūkumus.  Įgyvendindami kolegialų grįžtamąjį ryšį, mokytojai tobulins savo kompetencijas. |
| 2.1.3. 1–8 klasių ekskursijų, išvykų organizavimas. | Pagal atskirą grafiką | Klasių vadovai | Stiprės tarpklasinė partnerystė, bus skatinamas mokinių bendravimas ir bendradarbiavimas. |
| 2.1.4. Bendradarbiavimas su kitų rajono / šalies mokyklų vadovais. | Sausio–  gruodžio mėn. | Administracija | Stiprės ryšiai su kitomis mokyklomis. |
| 2.1.5. Klasių vadovų, dalykų mokytojų ir švietimo pagalbos specialistų bendradarbiavimas mokinių ugdymo(si) klausimais. | Sausio–  gruodžio mėn. | Dalykų mokytojai,  klasių vadovai,  švietimo pagalbos specialistai | Bus aptarti mokinių mokymosi rezultatai, pasiekimai, pažanga ir priimami bendri sprendimai. Stiprės bendradarbiavimas su mokytojais, švietimo pagalbos specialistais, gerės mokinių pažanga bei lankomumas. |
| 2.1.6. Komandinio darbo tobulinimas ir bendradarbiavimo kultūros ugdymas vykdant gerosios patirties sklaidą:   * Metodinių dienų organizavimas; * Progimnazijoje dirbančių pedagogų ir švietimo pagalbos specialistų atvirų ugdomųjų veiklų vykdymas. | Sausio– gruodžio mėn. | Administracija,  dalykų mokytojai, klasių vadovai,  švietimo pagalbos specialistai | Pedagogai nuolat keisis informacija, idėjomis, mintimis, bendradarbiaudami susipažins su naujovėmis, aptars trūkumus. Gebės naujai įgytas žinias taikyti praktiniame darbe. Augs mokytojų bendrakultūrinė kompetencija. Įgytos žinios ir patirtis bus panaudojamos ugdymo proceso kokybei. |
| 2.1.7. Elektroninio TAMO dienyno tvarkos aprašo atnaujinimas, galimybių išnaudojimas bendravimui, bendradarbiavimui su mokytojais, mokinių tėvais (globėjais, rūpintojais) ir jų informavimui. | Kovo- gegužės mėn. | Administracija, dalykų mokytojai | Visa informacija apie mokinių pasiekimus, elgesį ir kitą veiklą bus teikiama ir pasiekiama elektroniniu būdu. 100 proc. mokinių ir mokytojų ir ne mažiau kaip 95 proc. tėvų (globėjų, rūpintojų) naudosis elektroniniu TAMO dienynu. |
| 2.1.8. Bendradarbiavimas su Telšių Užimtumo tarnyba. | Sausio–  gruodžio mėn. | Karjeros specialistas, administracija | Bus stiprinama bendradarbiavimo kultūra su profesinių rengimo centrų darbuotojais, organizuojamas profesinis informavimas. Mokiniai susipažins su profesinių rengimo centrų mokymosi programomis, stojimo reikalavimais. |
| **2.2. Uždavinys. Puoselėti bendruomenės tradicijas ir kurti naujas.** | | | |
| 2.2.1. Gerumo akcijos beglobiams gyvūnams organizavimas. | Sausio-  gruodžio mėn. | Mokinių prezidentūra | Ugdoma tolerancija ir geranoriškumas. Surinktos lėšos ir/ar maistas perduotas Telšių uodegėlei. |
| 2.2.2. Gerojo lašelio akcija. | Vasario mėn. | Klasių vadovų metodinė grupė | Ugdoma tolerancija ir geranoriškumas. Surinktos lėšos perduotos asociacijai „Paguoda“ |
| 2.2.3. Advento vainiko pynimo kūrybinės dirbtuvės. | Lapkričio mėn. | Dorinio ugdymo mokytojai | Puoselėjamos tradicijos, ugdomas kūrybiškumas ir bendruomeniškumas |
| 2.2.4. Kalėdinis renginys. | Gruodžio mėn. | Darbo grupė | Ugdomos komunikavimo, kūrybiškumo, kultūrinė ir emocinė kompetencijos. Kuriami bendruomeniški santykiai. |
| 2.2.5. Koncertas, skirtas Motinos dienai. | Gegužės mėn. | Darbo grupė | Skatinama mokinių saviraiška, ugdomos komunikavimo, kūrybiškumo ir emocinė kompetencijos. |
| 2.2.6. Padėkos renginys „Mokyklos perlai”. | Birželio mėn. | Mokinių prezidentūra | Tęsiama tradicija, pagerbiami ir nominuojami labiausiai nusipelnę mokiniai. |
| 2.2.7. Renginys skirtas tėvo dienai. | Birželio mėn. | Klasių vadovai,  darbo grupė | Buriama mokinių, tėvų ir mokytojų bendruomenė, kuriama nauja tradicija, skatinama bendrystė, bendruomeniškumas |

**IV. SAVIVALDOS INSTITUCIJŲ POSĖDŽIAI**

5. Planuojami savivaldos institucijų posėdžiai:

5.1. Mokytojų tarybos posėdžiai:

|  |  |  |  |
| --- | --- | --- | --- |
| Eil. Nr. | Posėdžio tema | Atsakingas asmuo arba vykdytojas | Vykdymo  terminas |
| 1. | I pusmečio pažangumo ir lankomumo analizės aptarimas.  Finansinės situacijos pristatymas (ML). | I. Petrulienė  R.Motiejūnienė | Vasario mėn. |
| 2. | 2024 m. veiklos plano pristatymas.  Darbo apmokėjimo sistemos pristatymas.  Skatinimo drausminimo tvarkos pristatymas. | R. Motiejūnienė, darbo grupė  D.Šlekienė | Balandžio mėn. |
| 3. | II pusmečio ir metinių rezultatų ir lankomumo analizės aptarimas (1-4 klasės). | I. Petrulienė | Birželio mėn. |
| 4. | II pusmečio ir metinių rezultatų ir lankomumo analizės aptarimas (5-8 klasės)  Mokytojų krūvių pristatymas. NMPP rezultatų pristatymas ir aptarimas. Mokyklos giluminio įsivertinimo rezultatų pristatymas. | I. Petrulienė  R. Motiejūnienė  įsivertinimo darbo grupė | Birželio mėn. |
| 5. | 2024-2025 m.m. pradžia: mokinių mokymosi pasiekimų po vasaros darbų aptarimas, švietimo prioritetai; 2024-2025 m.m. ugdymo plano pristatymas. | R.Motiejūnienė  I. Petrulienė | Rugpjūčio mėn. |

5.2. Mokyklos tarybos posėdžiai:

|  |  |  |  |
| --- | --- | --- | --- |
| Eil. Nr. | Posėdžio tema | Atsakingas asmuo arba vykdytojas | Vykdymo terminas |
| 1. | 2023 m. veiklos ataskaita. | Direktorius | Vasario mėn. |
| 2. | 2024 m. veiklos plano pristatymas. | Direktorius, darbo grupė | Kovo mėn. |
| 3. | Mokyklos ūkinės finansinės veiklos per 2023 m. aptarimas ir naujų finansinių metų sąmatos aptarimas. | Direktorius, MT pirmininkas | Kovo–  balandžio mėn. |
| 4. | 2024-2025 m. m. ugdymo plano projekto pristatymas. | I. Petrulienė, darbo grupė | Rugpjūčio mėn. |
| 5. | Mokyklos veiklą reglamentuojančių dokumentų (tvarkų) svarstymas. | Tarybos nariai | Nuolat |
| 6. | Inicijuoti svarstyti klausimus, problemas, atsiradusias ugdymo procese ar mokyklos bendruomenėje, atsižvelgiant į tėvų, mokytojų bei mokinių interesus. | Tarybos nariai | Nuolat |
| 7. | Teikti siūlymus mokyklos administracijai dėl mokykloje vykdomos veiklos. | Tarybos nariai | Nuolat |

1. **BAIGIAMOSIOS NUOSTATOS**

6. Programos įgyvendinimą koordinuoja direktoriaus pavaduotojai ugdymui ir ūkio reikalams, Mokyklos veiklos planavimo darbo grupė.

7. Priežiūrą vykdo direktorius.

8. Už programos vykdymą atsiskaitoma Mokyklos tarybai, Mokytojų tarybai, steigėjui ar steigėjo įgaliotai institucijai.

\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Telšių rajono savivaldybės administracijos

Švietimo ir sporto skyriaus vedėjo

2024-04-02 raštu Nr. R7-491